《登齐云和祖天锡公韵》
宋代·罗荣祖

名山今日始攀跻，峭壁巉崖路欲迷。
荆棘拨开登月窟，脚根稳著步天梯。
恍疑身在半空去，忽见鸟从平地飞。
胜景可人观不遍，挥毫石上且留题。

作者简介：罗荣祖，字仁甫，号东舒，歙县（今属安徽）人。入元，与萧魁等同被徵，荣祖书《答招隐》见志。事见《潨川足徵录》文部卷七、《宋季忠义录》卷一五。今录诗五首。